এমা রাদুকানু
এমা রাদুকানু (জন্ম ১৩ নভেম্বর ২০০২) একজন ব্রিটিশ পেশাদার টেনিস খেলোয়াড়। তিনি ১১ জুলাই ২০২২-এ মহিলা টেনিস অ্যাসোসিয়েশন (ডব্লিউটিএ) দ্বারা র‌্যাঙ্কিংয়ে তার কেরিয়ার সর্বোচ্চ ১০ নম্বর র‌্যাঙ্কে পৌঁছেছিলেন, এবং তিনি একজন প্রাক্তন ব্রিটিশ নং ১ । রাদুকানু হলেন প্রথম ব্রিটিশ মহিলা যে ১৯৭৭ উইম্বলডন চ্যাম্পিয়নশিপ ভার্জিনিয়া ওয়েডের পর গ্র্যান্ড স্লাম একক শিরোপা জেতেন৷ তিনি ১০ জুন ২০২১-এ ডব্লিউটিএ ট্যুরে আত্মপ্রকাশ করেছিলেন। শীর্ষ ৩০০-এর বাইরে র‌্যাঙ্ক করা সত্ত্বেও উইম্বলডনে ওয়াইল্ডকার্ড এন্ট্রির মাধ্যমে, তিনি প্রথমবার কোন বড় টুর্নামেন্টের চতুর্থ রাউন্ডে পৌছান। ২০২১ ইউএস ওপেনে, রাদুকানু ওপেন যুগে প্রথম কোয়ালিফায়ার হয়ে ওঠেন যিনি একটি বড় একক শিরোপা জিতেছিলেন, টুর্নামেন্ট চলাকালীন একটি সেট না ফেলে ফাইনালে লেলাহ ফার্নান্দেজকে পরাজিত করেন। এটি তার ক্যারিয়ারের দ্বিতীয় বড় টুর্নামেন্ট ছিল, এবং সব থেকে কম মেজর খেলে শিরোপা জেতার জন্য তিনি ওপেন এরা রেকর্ড করেন।